
Es selamu alejkum we rehmetullahi we berekatuhu draga braćo! Zanima me sljedeće: da li je kršćanki (koja nije u hajzu i nifasu) dozvoljeno dolaziti u mesdžid kako bi pratila ***[namaz](https://pitajucene.com/search/Namaz/questions/ "Pretraži pitanja o namazu")*** muslimanki i upoznala se što više s islamom? Po vjerskom opredijeljenju je adventista, a želi upoznati prirodu islama. Da vas Allah, subhanehu ve te’ala, nagradi za vaš rad i trud. 


Bismillahi rrahmanirrahim. 


* 
* 
* 
* 
* 
* 
* 

 
Da li je nemuslimanki dozvoljen ulazak u džamiju ?

Elhamdu lillahi vesselatu vesselamu ala Resulillah. Nema smetnje da nemusliman ili nemuslimanka dođu u mesdžid kako bi se okoristili da’vom i tako saznali o islamu ono što bi ih moglo uvesti u njega. Prilikom posjete mogu gledati kako muslimani klanjaju – možda im se tako ***[namaz](https://pitajucene.com/search/Namaz/questions/ "Pretraži pitanja o namazu")*** „omili“. Treba znati da žena mora biti propisno obučena (mahrama, kao i propisno pokriveno tijelo) i da se ne treba miješati s muškarcima kako ne bi izazvala fitnu (smutnju) među njima. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, zavezao je Sumamu b. Usala el – Hanefija u Mesdžidu prije nego je on primio ***[islam](https://pitajucene.com/search/islam/questions/ "Pretraži pitanja o Islamu")***. Delegacija sekifa i kršćana Nedžraana je boravila u Mesdžidu prije primanja islama, jer su u tome velike koristi: slušanje hutbi i vazova, primanje savjeta, gledanje klanjača, slušanje učača Kur’ana i sl. 


Nemuslimanima je zabranjen ulazak u El – Mesdžidul ***[Haram](https://pitajucene.com/search/haram/questions/ "Pretraži pitanja o haramu")*** u Mekki, kao i u njegov harem. „O vi, koji vjerujete! Zaista su mušrici nečisti, pa neka se ne približavaju el – Mesdžidul Haramu, nakon ove njihove godine.“ (Tevbe, 28.) Neki učenjaci im zabranjuju ulazak i u sve ostale mesdžide, analogno ovom ajetu. Međutim, ispravan i sahih stav jeste da nema smetnje da ulaze u druge mesdžide zbog nepostojanja dokaza o zabrani. Allah, subhanehu ve te’ala, najbolje zna. 


hfz.mr.***[Muhammed Fadil Porča](https://pitajucene.com/search/Muhammed+Fadil+Por%C4%8Da/answers/ "Pretraži odgovore od hfz.mr. Muhammed Fadil Porča")***


Preuzeto sa stranice:islamskiedukativni.wordpress.com


